Z A P I S N I K
3. sjednice Vijeća Mjesnog odbora Šestine (u daljnjem tekstu: Vijeće),
održane u ponedjeljak, 30. kolovoza 2021. 
u prostorijama Mjesne samouprave Šestine, Šestinski trg 10,
s početkom u 19:00 sati


NAZOČNI ČLANOVI VIJEĆA:
Jure Tomičić, Kruno Vuk, Lorena Malec Mlinarić, Mladen Kljaić, Jadranka Apostolovski, Danijel Jagušt, Maja Pleić

Predsjedava: Jure Tomičić, predsjednik Vijeća. 
Zapisnik vodi: Jure Tomičić.

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 3. sjednicu Vijeća Mjesnog odbora Šestine.
Vijeće prihvaća tekst zapisnika 2. konstituirajuće sjednice Vijeća, održane 5. srpnja 2021. godine.
Na prijedlog predsjednika Vijeće jednoglasno utvrđuje sljedeći dnevni red:


DNEVNI RED:


1. Predlaganje kandidata za člana školskog odbora Osnovne škole Šestine
1. Domari (potreba za domarom, ostaje li ista osoba ili nova) - davanje mišljenja
1. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora - davanje mišljenja
1. [bookmark: _Hlk83713600]Nacrt prijedloga Odluke o izmjenama i dopunama Odluke o davanju u zakup i na drugo korištenje površina javne namjene – davanje mišljenja
1. Uzdignute plohe i prometno ogledalo – Kulmerska ulica – donošenje zaključka
1. Ulica Šestinski vrh – prometna problematika – rasprava i donošenje zaključka
1. [bookmark: _Hlk83714606]Često korištenje helikoptera kao prijevozno sredstvo od strane Predsjednika RH - rasprava
1. Tekuća problematika 
1. Pitanja, prijedlozi i obavijesti

         
Ad.1. Predlaganje kandidata za člana školskog odbora Osnovne škole Šestine

Predsjednik Vijeća pojašnjava odluku gradonačelnika kojom se za članove školskih odbora mogu kandidirati vijećnici mjesnih odbora, a ne kao do sada politički vezane osobe.
Predsjednik za kandidata koji bih bio član školskog odbora OŠ Šestine predlaže Lorena Malec Mlinarić te propituje ima li drugih kandidata. Drugih kandidata nema i jednoglasno se izabire Lorena Malec Mlinarić kao član školskog odbora OŠ Šestine. 




Ad.2. Domari (potreba za domarom, ostaje li ista osoba ili nova) - davanje mišljenja

Predsjednik ukratko pojašnjava problematiku u gradu vezano za domare no isto tako ističe kako je nama u mjesnom odboru Šestine prijeko potreban domar te kako njegov posao nije nimalo lagan, a sitna naknada koju prima nije dostatna da se i spominje. Predsjednik otvara raspravu koja iznimno kratko traje gdje su svi vijećnici suglasni sa odlukom kako nam domar treba te kako gosp. Anđelko Fijucek svoj posao radi izvrsno.

Ad.3.	Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora - davanje mišljenja

Predsjednik poziva članove vijeća da daju svoje mišljenje vezano na prijedlog odluke grada, te vrlo brzo Vijeće dolazi do jednoglasnog zaključka kako je suglasno sa prijedlogom odluke te kako su svi Vijećnici ovdje prvenstveno da potpomognu svojoj zajednici, a ne zbog naknade.

Ad.4 Nacrt prijedloga Odluke o izmjenama i dopunama Odluke o davanju u zakup i na drugo korištenje površina javne namjene – davanje mišljenja

Predsjednik poziva članove vijeća da daju svoje mišljenje vezano na prijedlog grada na koji i onako nemamo prevelik utjecaj te otvara raspravu. Nakon rasprave Vijeće je jednoglasno te suglasno sa prijedlogom.

[bookmark: _Hlk83714319]Ad.5. Uzdignute plohe i prometno ogledalo – Kulmerska ulica – donošenje zaključka

Predsjednik prilaže članovima Vijeća dopis nezadovoljnih građana koji strahuju za sigurnost svojih sustanara ulice Kulmerska ponajprije djece. Vijeće nakon kratke rasprave donosi jednoglasni zaključak kako se slaže sa navedenim ponajprije prometnim ogledalom dok za uzdignute plohe i njezine lokacije unutar ulice traži mišljenje struke.

Ad.6. Ulica Šestinski vrh – prometna problematika – rasprava i donošenje zaključka

Predsjednik prilaže članovima Vijeća dopis nezadovoljnih građana koji strahuju za sigurnost svojih sustanara ulice zbog prekomjerne brzine vozila u dijelu ulice Šestinski vrh kod kućnih brojeva 68, 41a, 63, 65 i 67, a ponajprije djece. Vijeće nakon kratke rasprave donosi jednoglasni zaključak kako se slaže sa navedenim dok za uzdignute plohe i njezine lokacije (prometne uspornike) unutar ulice traži mišljenje struke.

Ad.7. Često korištenje helikoptera kao prijevozno sredstvo od strane Predsjednika RH - rasprava

Predsjednik upoznaje Vijeće sa dobivenom pritužbom na često korištenje helikoptera od strane Predsjednika RH te sa našom ingerencijom kao mjesnog odbora provjerene od strane mjesne samouprave. Otvara se rasprava te se dolazi do zaključka kako bi sugrađani kojima to smeta trebali napisati peticiju te se obratiti uredu Predsjednika.






Ad.8. Tekuća problematika  

Predsjednik Vijeća iznosi tekuću problematiku članovima Vijeća. 
· Rotor u Šestinama i izgradnja pristupnih prometnica odvija se prema planu te uskoro slijedi iduća faza radova. 
· Vijeću MO Šestine obratili su se ponovno stanari ulice Podrebernica sa zahtjevom za postavu 2-3 uspornika u gornjem dijelu ulice (od igrališta do Doma zdravlja) napominjući kako je sada povećan promet i kako je ugrožena sigurnost djece koja prolaze već spomenutom ulicom bez pločnika. Vijećnici vode kratku raspravu te donose zaključak kako je potrebno mišljenje prometnih stručnjaka koji će odrediti hoće li se i gdje postavljati izdignuti uspornici.
· Vijeće je održalo prije sjednice sastanak sa svim korisnicima prostora mjesnog odbora Šestine te donijelo zaključak kako ostaje pri tome kako se prostor i dalje neće naplaćivati udrugama koje koriste prostor te da se onima kojima su zahtjevi bili stopirani do donošenja ove odluke produlje za narednu godinu u istim terminima kako su i imali uz napomenu kako političke stranke mogu imati maksimalno 2 (uz iznimku 3) sata mjesečno.
· Ulica Šušnjevec – prelijevanje šahtova sa fekalijama duž cijele ulice, komunalno redarstvo je napravilo očevid i pozvana je sanitarna inspekcija
· Vijećnica Jadranka Apostolovski upoznaje Vijeće sa predloženim mikrolokacijama za sadnju trešanja te odaslanom dopisu u GČ te proslijeđenom od strane predsjednika GČ Podsljeme prema gradu


Ad.9. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave. Otvara se rasprava i Vijeće komunicira probleme i trenutne aktualnosti. Vijećnici od predsjednika zahtijevaju slijedeće:  
· Vijećnik Danijel Jagušt traži da se očituje gradski ured za sport vezano za koncesiju igrališta kod mjesnog odbora te da se znaju uvjeti koncesije pošto je u prošlom sazivu GČ Podsljeme uložila preko 160 tisuća kuna u igralište koje je zatvoreno za javnost.
· Vijećnik Mladen Kljajić traži da se očituje GČ Podsljeme pod kojim uvjetima je prostor MNK Šestine (unutar mjesnog odbora Šestine) dat na korištenje pošto o tome ne odlučuje MO Šestine
· Vijećnica Jadranka Apostolovski upozorava na potrebu za popravkom slivne metalne rešetke u ulici Vince

Sjednica je završila u 20:00 sati. 

KLASA: 026-02/21-002/1418
URBROJ: 251-06-11-204-21-2
Zagreb, 30. kolovoza 2021.

Zapisnik vodio:
              Jure Tomičić					
					 Predsjednik Vijeća
								         Mjesnog odbora Šestine:
							                             Jure Tomičić							
1

